《和寄苕溪故人》
宋代·赵希逢

抟砂聚散易西东，览镜颜非旧日红。
千里雁邮成杳杳，百年驹隙去匆匆。
暮云杜忆谪仙子，夜雪王思安道公。
蚕室史迁非有罪，从来文士例多穷。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。